<classify> KIONGOZI wa upinzani nchini Kenya, Raila Odinga amewahadharisha Wakenya juu ya siasa za kuelekea katika Uchaguzi Mkuu wa mwaka 2022, akiwataka wawe makini na aina ya watu wanaotaka kuwania urais. Aidha kiongozi huyo amewataka Wakenya kujiandaa na mabadiliko makubwa ya kisiasa kuelekea katika uchaguzi huo. Odinga amewataka watakaoguswa katika mabadiliko hayo kutulia na wasijaribu kuyazuia kwa sababu yatawagharimu. Odinga ambaye ndiye kiongozi wa Chama cha Or- ange Democratic Movement ODM, aliyasema hayo katika sherehe za kumkari- bisha nyumbani zilizoandaliwa na Mbunge wa Nyatike, Tom Odege. Huwezi kuyakataa mabadiliko, wala huwezi kuyazuia mabadiliko chanya katika jamii.Ukijaribu tu, yatakuondoa, alisema Raila katika mkutano wa hadhara viwanja vya Nyatike. Kuhusu kampeni ya kupambana na rushwa na walanguzi inayoongozwa na Rais Uhuru Kenyatta, Odinga alisema hahofii kampeni hiyo kwa sababu Mungu yupo upande wake.Alisisitiza kuwa anamuunga mkono Rais Kenyatta kwa kampeni hiyo. Kazi anayofanya Rais Kenyatta ninaunga mkono na inastahili iwe endelevu kwa maslahi ya wananchi wa Kenya. Mimi na Rais Kenyatta tunajaribu kuyatibu maumivu ambayo nchi hii ilipitia kutokana na mambo ya kisiasa, alisema.  <topic>: KITAIFA 